- Hindi News
- National
- एशपॉण्ड निर्माण विरोध में अनशन बैठे ग्रामीणों हालत बिगड़ी, लो ब्लड प्रेशर के कारण पांच को चढ़ाया स्
एशपॉण्ड निर्माण विरोध में अनशन बैठे ग्रामीणों हालत बिगड़ी, लो-ब्लड प्रेशर के कारण पांच को चढ़ाया स्लाइन
लाठी गोली की सरकार को जनसरोकार से मतलब नहीं : अन्नपूर्णा देवी
मुख्यमंत्री से बात कर समस्या का निकला जाएगा समाधान : जानकी यादव
अनशनकारियों के लिए पानी का टैंकर उपलब्ध कराने की मांग
बांझेडीहमें एशपाॅण्ड निर्माण के विरोध में करियांवा के ग्रामीणों का समाहरणालय पर अनिश्चितकालीन अनशन तीसरे दिन बुधवार को भी जारी रहा। अनशन के तीसरे दिन कई अनशनकारियों की तबीयत बिगड़ गई। उनको मेडिकल टीम ने स्लाइन चढ़ाया। जिन अनशनकारियों की तबीयत खराब हुई उनमें सिकंदर यादव, सुमिया देवी, बसंती देवी, उमा देवी और शेरून खातून शामिल है। चिकित्सक ने जांच के क्रम में इन लोगों का ब्लड प्रेशर लो पाया। अनशन पर करियांवा के 11 ग्रामीण बैठे है।
इधर एशपाॅण्ड के विरोध में जारी ग्रामीणों के अनशन के समर्थन में कई दलों के नेता धरना स्थल पर पहुंचे। इन नेताओं ने ग्रामीणों की मांगों को जायज ठहराते हुए गांव से कम दूरी पर एशपाॅण्ड के निर्माण पर विरोध जताया साथ ही सरकार जिला प्रशासन के अड़ियल रूख की निंदा की। कहा कि ग्रामीणों की मांगों पर विचार नहीं किए जाने पर उनके दल ग्रामीणों के समर्थन में खुलकर आंदोलन पर उतरेंगे। जिन दलों के नेता धरना स्थल पर पहुंचे उनमें राजद के पूर्व विधायक सह मंत्री अन्न्पूर्णा देवी, जेएमएम के जिला अध्यक्ष श्याम किशोर शामिल है। इसके अलावा धरना स्थल पर पहुंचने वालों में बरकट्ठा विधायक सह आवास बोर्ड के अध्यक्ष जानकी यादव, पूर्व विधायक अमित यादव शामिल है। विधायक जानकी यादव ने डीसी से फोन कर डीवीसी की ओर से अधिग्रहित जमीन पर कराए जा रहे ट्रेंच कटाई के काम को बंद करने को कहा। उपायुक्त ने निर्देश पर वार्ता के लिए धरना स्थल पर डीडीसी आदित्य कुमार आनंद और एसी प्रवीण गागराई के साथ विधायक की अध्यक्षता में अनशनकारियों की वार्ता भी हुई। जिसमें प्रशासन की ओर से प्रदूषण विभाग के एनओसी के बाद ही एश पॉण्ड का निर्माण कराने की बात कही गई। विधायक जानकी यादव ने बताया कि प्रशासन ने फिलहाल वहां ट्रेंच कटाई के कार्य पर रोक लगाए जाने की बात कही गई है।
बरकट्ठा विधायक जानकी यादव पत्रकारों से बातचीत करते हुए कहा कि इस मामले को सीएम के समक्ष रखकर इसका समाधान निकालने की कोशिश की जाएगी। उन्होंने कहा कि प्रशासन को कार्य बंद करने का निर्देश दिया है। विधायक ने कहा के एशपाॅण्ड के निर्माण के लिए सरकार को उत्तरदायी ठहराया जाना गलत है। प्रशासन के रिपोर्ट के आधार पर ही सरकार ने कार्य पूर्ण कराने का निर्देश दिया है। उन्होंने कहा कि इस मामले का उचित हल नहीं निकलने पर वह खुद आंदोलन में शामिल होंगे।
ग्रामीणों के समर्थन में पहुंचे राजद के पूर्व विधायक अन्न्पूर्णा देवी ने कहा कि प्रदेश सरकार शुरू से ही लाठी गोली के बल पर जनता के हितों की अनदेखी कर रही है। जिसका उदाहरण बड़कागांव गोली कांड के रूप में सामने चुकी है। उन्होंने कहा कि रघुवर सरकार गरीब जनता के बजाए पूंजीपतियों के लिये काम कर रही है। राज्य सरकार पूरी तरह से संवेदनहीन हो चुकी है। मौके पर अन्नपूर्णा देवी ने गांव के बगल में कराए जा रहे एशपाॅण्ड का विरोध करते हुए कहा कि इसके निर्माण के पहले प्रशासन की ओर से प्रदूषण विभाग की ओर से एनओसी लिया जाए या ग्रामीणों की मांग के अनुसार उन्हें दूसरे जगह पर बसाया जाए। उन्होंने कहा कि 48 घंटे में इस मामले पर प्रशासन की ओर से पहल नहीं की गई तो राजद ग्रामीणों के समर्थन में आंदोलन पर उतरने को बाध्य होगी। जिला अध्यक्ष अनवारूल हक ने कहा कि एशपाॅण्ड का निर्माण सरकार के इशारे पर ग्रामीणों के हितों को अनदेखी कर की जा रही है।
अनशनकारियों को चढ़ाया जा रहा स्लाइन।
धरना स्थल पर अनशनकारियों का हालचाल लेने पहुंची पूर्व विधायक अन्नपूर्णा देवी अन्य।
धरना स्थल पर अनशनकारियों से बात करते बरकट्ठा विधायक जानकी यादव अन्य।
ट्रेंच कटाई के लिए लाई गई जेसीबी।
जयनगर | डीवीसीकेटीपीएस की ओर से बुधवार को एसडीओ प्रभात कुमार बरदियार के नेतृत्व में एक बार फिर करियावां मौजा में एशपॉण्ड निर्माण के लिए ट्रेंच कटाई का काम शुरु करने प्रयास किया गया, लेकिन महिलाओं और बच्चों के विरोध के कारण काम नहीं हो सका। बाद में जिला प्रशासन और डीवीसी के अधिकारियों द्वारा डहुआटोला के मौजा गांधी नगर में लगभग दो घंटे तक दलबल के साथ ट्रेंच कटाई कार्य किया। मौके पर सीओ बालेश्वर राम, थाना प्रभारी हरिनंदन सिंह, डीवीसी परियोजना प्रमुख एम.सी मिश्रा, अनंत चक्रवर्ती, बीके कश्यप, निशांत पिलानिया, मो. इस्लाम सहित कई जिला पुलिस बल एवं सीआईएसएफ के जवान मौजूद थे।
झारखंड वनांचल आंदोलनकारी मोर्चा के प्रदेश अध्यक्ष अजय कृष्ण ने समाहरणालय परिसर में एशपॉण्ड निर्माण के विरोध में करियांवा गांव के लोगों द्वारा किए जा रहे अनिश्चितकालीन आमरण अनशन को देखते हुए एक टैंकर पानी उपलब्ध कराने की मांग की है। नगर पंचायत अध्यक्ष को लिखे आवेदन में कहा गया है कि समाहरणालय परिसर में पानी की दिक्कत है। आंदोलनकारियों को पीने का पानी के लिए एक टैंकर पानी शीघ्र उपलब्ध कराई जाए।
tgl_Latn sot_Latn hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva hin_Deva